పుష్ప కుమారి కోహ్లీ

పుష్ప కుమారి కోహ్లీ పాకిస్తాన్ లో పోలీసు అధికారి అయిన మొదటి హిందూ మహిళ. సింధ్ పబ్లిక్ సర్వీస్ కమిషన్ ద్వారా ప్రాంతీయ పోటీ పరీక్షలో ఉత్తీర్ణత సాధించిన తరువాత సింధ్ ప్రావిన్స్ లో అసిస్టెంట్ సబ్ ఇన్స్పెక్టర్ ఆఫ్ పోలీస్ (ASI)గా ఆమె నియమించబడింది.

 ప్రారంభ జీవితం 
1990లో ఆమె హిందూ కుటుంబంలో జన్మించింది. ఆమె సింధ్ ప్రావిన్స్ లోని మీర్పూర్ ఖాస్ జిల్లా సమారో పట్టణంలో మధ్యతరగతి కుటుంబంలో పెరిగింది. ఆమె తండ్రి కిరాణా దుకాణం నడుపుతుండేవాడు, కాగా, తల్లి జనాభా సంక్షేమ శాఖలో కుటుంబ ప్రణాళిక అధికారిగా పనిచేస్తున్నది.

పుష్ప కుమారి 2014లో డౌ యూనివర్శిటీ ఆఫ్ హెల్త్ సైన్సెస్ నుండి క్రిటికల్ కేర్ లో పట్టభద్రురాలైంది.

 కెరీర్ 
పుష్ప స్వస్థలమైన సమారోలోని మేరీ స్టోప్స్ సొసైటీ అనే స్వచ్ఛంద సంస్థలో పనిచేసింది. ఆ తర్వాత, ఆమె వైద్య రంగంలో ప్రవేశించింది. 2018 వరకు, పుష్ప కుమారి బెనజీర్ భుట్టో యాక్సిడెంట్ అండ్ ఎమర్జెన్సీ ట్రామా సెంటర్లో ఇంటెన్సివ్ కేర్ యూనిట్ సాంకేతిక నిపుణురాలిగా పనిచేసింది. 2018లో, ఆమె అసిస్టెంట్ సబ్ ఇన్స్పెక్టర్ పోస్టుకు దరఖాస్తు చేసింది. జనవరి 2019లో కాంపిటీటివ్ పబ్లిక్ సర్వీస్ కమిషన్ పరీక్ష రాసి, అర్హత పొంది అసిస్టెంట్ సబ్ ఇన్స్పెక్టర్ ఆఫ్ పోలీస్ అయింది.

 వ్యక్తిగత జీవితం 
బహ్రియా పట్టణంలో సూపర్వైజర్ గా పనిచేసే నారాయణ్ దాస్ ను పుష్ప కుమారి వివాహం చేసుకుంది. వారు కరాచీలో నివసిస్తున్నారు.
 మూలాలు 

వర్గం:1990 జననాలు
వర్గం:జీవిస్తున్న ప్రజలు